***ПРОЕКТ***

**ДОГОВОР ЗА ОБЩЕСТВЕНА ПОРЪЧКА**

**№………………../………………..**

Днес, ........................... г., в гр. София между:

**ДЪРЖАВНАТА АГЕНЦИЯ ЗА МЕТРОЛОГИЧЕН И ТЕХНИЧЕСКИ НАДЗОР,** със седалище и адрес на управление: град София, бул. „Д-р Г. М. Димитров“ № 52 А, БУЛСТАТ 000695096, представлявана от Петър Горновски –Председател, Катя Илиева – началник отдел „Бюджет и финанси“, наричана за краткост **ВЪЗЛОЖИТЕЛ**, от една страна

**и**,

................................................................................................................................................................, със седалище ....................................................................................................................................

*(наименование на ИЗПЪЛНИТЕЛЯ)* и адрес: .......................................................................................,

ЕГН/ЕИК/БУЛСТАТ:………………….……, идентификационен номер по ДДС (ако има регистрация)…………………………………….…….,представлявано

 от ............................................................................................................................................................. *(законен представител – име и длъжност*) или ............................................................................................................................................................................................................................................................................................,

*(ако има упълномощено лице – име, длъжност, акт на който се основава представителната му власт)* определен за ИЗПЪЛНИТЕЛ на обществена поръчка с предмет: **„Избор на оператор за предоставяне на електронни съобщителни услуги чрез мобилна клетъчна мрежа по стандарт GSM/UMTS/LTE с национално покритие, включително мобилен интернет, за нуждите на Държавна агенция за метрологичен и технически надзор и специализирани доставки и услуги, свързани с тази дейност”**, наричано по-долу за краткост **„ИЗПЪЛНИТЕЛ“,** от друга страна, се сключи настоящият договор за възлагане на обществена поръчка, наричан по-долу за краткост „Договор“.

Страните се споразумяха за следното:

**I. ПРЕДМЕТ НА ДОГОВОРА.**

 **Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни предмета на договора и съпътстващи дейности за нуждите на ДАМТН, в съответствие с Техническото и Ценовото си предложение, представляващи неразделна част от договора (Приложение № 2 и Приложение № 3) и съобразно изискванията на Възложителя, посочени в Техническата спецификация (Приложение № 1).

 **(2)** Предметът на договора включва следните дейности:

2.1. Предоставяне на мобилна телефонна услуга чрез обществена мобилна клетъчна мрежа с национално покритие по стандарт GSM/UMTS/LTE.

2.2. Предоставяне на услугите пренос на данни чрез WAP, GPRS, UMTS или HSDPA, както и SMS и MMS.

2.3. Предоставяне на възможност за провеждане на разговори към национални и международни мобилни и фиксирани мрежи, както и разговори в роуминг в страни от и извън ЕС.

2.4. Предоставяне на Възложителя на необходимите абонаментни SIM-карти, за включване към своята мобилна клетъчна мрежа по стандарт GSM/UMTS/LTE, след заявка от ДАМТН, за срока на договора. Да предоставя по необходимост на ДАМТН допълнителни SIM-карти, със срок на действие, съответстващ на сключения договор.

2.5. Включване в една корпоративната група всички предоставени абонаменти (SIM-карти), като разговорите между абонатите в корпоративната група да са безплатни, без лимит и да не са включени в предплатените с месечната такса безплатни минути.

2.6. По указания на Възложителя да извършва ограничения на възможностите за избиране на направления от абонатите на корпоративната група.

2.7. По указание на Възложителя да активира и деактивира услугата Роуминг за определени абонати.

2.8. Издаване безплатно дубликат на открадната или загубена карта.

2.9. Предоставяне на услугата „мобилен интернет” за всички SIM карти, а при необходимост и на допълнително подадени номера.

2.10. Осигуряване на пренос на номера в и от Корпоративната група на SIM-карти от и към всички оператори, като за услугата не се дължи неустойка или такса.

2.11. Да предоставия за нуждите на изпълнителя SIM карти с възможност за ползване на гласови и мобилни услуги и мобилни устройства, които да позволявт инсталиране и ползване на интернет приложения и за които възложителят не дължи допълнително възнаграждение по договора.

2.12. Осигуряване на интернет достъп до гласова карта с поне 2 GB включен трафик на максимална скорост – за всички SIM карти, собственост на Възложителя, включително и ново придобитите;

2.13. В съответствие с нуждите на възложителя да предостави необходимите бройки SIM карта за пренос на данни и устройства към тях, в рамките до 1 (един) работен ден, от датата на заявяване – параметри: мрежи EDGE, GPRS, GSM, HSDPA, UMTS; външен интерфейс – SIM/USIM, USB, USB 2.0, операционна система – Windows 8, Windows 7, Windows XP

2.14. Осигуряване на техническа помощ и софтуерна поддръжка за мобилните устройства, ползващи услугата по синхронизация на корпоративни и споделени календари, адресни книги и електронна поща.

2.15. Гарантиране таксуване на всяка секунда, след минималната продължителност на разговорите, която не може да бъде по-голяма от 30 секунди, като цените за минута разговор следва да бъдат еднакви за всички часове на денонощието.

2.16. Да предложат условия за предоставяне на пакет от допълнителни услуги при преференциални условия.

2.17. Предоставяне на Възложителя справки за проведени разговори на абонатите по направления, време и стойност.

2.18. Предоставяне на ДАМТН безвъзмездно детайлизирана сметка за ползваните услуги заедно с данъчна фактура. Детайлизираната сметка да съдържа най-малко следната информация: всички видове ползвани услуги през разплащателния период, брой на ползваните услуги, обща стойност на всеки вид ползвани услуги, общ размер на сметката.

2.19. Предоставяне на оторизиран представител/представители на ДАМТН права за достъп до своята информационна система за извършване на детайлизирана справка и електронна фактура за: всяко осъществено повикване, включително за осъществени повиквания към безплатни услуги; стойността на всяко осъществено повикване; датата, часа и продължителността за всяко осъществено повикване.

**ІІ. ЦЕНА И НАЧИН НА ПЛАЩАНЕ**

 **Чл. 2. (1)** Стойност наДоговора е ……………….. (……………………….. ) лева без ДДС.

 **(2)** Възложителят се задължава да заплаща на Изпълнителя цена за предоставените услуги, включени в предмета по чл. 1 от договора, в размер и условия, съгласно Ценовото предложение (Приложение № 3), неразделна част от настоящия договор. В цената са включени всички разходи на изпълнителя по изпълнението на поръчката.

 (3) Плащането се извършва ежемесечно в български лева, в срок до 30 (тридесет) календарни дни от датата на представяне на фактура и одобрена от Възложителя детайлизирана справка за извършените през месеца услуги. Детайлизираната справка следва да съдържа най-малко: всички видове ползвани услуги през разплащателния период, брой на ползваните услуги, обща стойност на всеки вид ползвани услуги, общ размер на сметката, размер на данъчните начисления върху сметката, изразен както в процент към размера на сметката, така и в абсолютни стойности, размер на договорените отчисления, общ размер на дължимата сума без ДДС.

(4) Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC: ......................................

IBAN: ...................................

БАНКА: ...............................

(5) Във фактурата по ал. 3 се посочват цените на представените и ползвани от Възложителя услуги за съответния отчетен период.

 (6) Бъдещите услуги, които и ако Изпълнитеят внедри по време на действие на настоящия договор, за които липсват цени в Ценовото предложение (Приложение № 3), Възложителят заплаща при стандартни (цени, на които Изпълнителят предоставя услугите на всички негови крайни потребители без преференции) или преференциални ценови условия, за които Изпълнителят е длъжен да уведомява Възложителя.

 (7) Възложителят не дължи каквото и да е плащане при никакви условия извън стойността по ал. 1.

 (8) Изпълнителят е длъжен да уведомява писмено Възложителя за всички последващи промени по ал. 3, в срок от 5 (пет) дни, считано от момента на промяната. В случай че Изпълнителят не уведоми Възложителя в този срок, счита се, че плащаниятаса надлежно извършени.

 (9) Договорената цена е окончателна и не подлежи на актуализация за срока на настоящия договор.

 (10) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на чл. 7, ал. 3.

**ІІІ. ВЛИЗАНЕ В СИЛА И СРОК НА ИЗПЪЛНЕНИЕ**

 **Чл. 3. (1)** Настоящият договор влиза в сила от датата на подписването му от страните и е със срок на действие 1 (една) година, считано от датата, на която е стартирало предосатвянето на услугите по този договор.

 **(2)** Предоставянето на услугите по чл. 1 се осъществява на територията на Република България, гр. София, бул. „Д-р Г. М. Димитров“ № 52А, Държавна агенция за метрологичен и технически надзор и в чужбина.

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл. 4.(1)** **ВЪЗЛОЖИТЕЛЯТ** има право:

 **а)** Да ползва услугите на мрежата в съответствие с изискванията на Общите условия на Изпълнителя, настоящия договор и приложенията към него.

 **б)** Да получи услугата, предмет на настоящия договор, в сроковете и с качеството, описано в техническата спецификация на Възложителя и офертата на Изпълнителя.

 **в)** Да осъществява текущ контрол по време на изпълнението на договора.

 **г)** По всяко време да получава информация от Изпълнителя относно дължимите суми за използваните услуги по настоящия договор, включително и за предходен период.

 **д)** Да освободи или да задържи съответната част от гаранцията за изпълнение при неизпълнение от страна на Изпълнителя на Клаузите на договора и да получи неустойка в размер, определен в чл. 8 от настоящия договор.

**е)** Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**(2)** **ВЪЗЛОЖИТЕЛЯТ** е длъжен:

**а)** Да заплати на Изпълнителя уговорената цена в размер, при условията и в сроковете, съгласно настоящия договор.

**б)** Да определи свой/и упълномощен/и представител/и по договора за координация и контрол на изпълнение на договора, както и за оперативен контакт с ИЗПЪЛНИТЕЛЯ.

 **в)** Да не разпространява под каквато и да е форма всяка предоставена му от Изпълнителя информация, имаща характер на търговска тайна и изричноупомената от Изпълнителя като такава в представената от него оферта.

**г)** Да информира Изпълнителя за всички пречки, възникващи в хода на изпълнението на работата, както и да оказва съдействие на Изпълнителя при изпълнение на предмета на настоящия договор.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5**. **(1) ИЗПЪЛНИТЕЛЯТ** има право:

**а)** Да получи уговорената цена при условията и в сроковете, посочени в настоящия договор.

**б)** Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

**(2)** **ИЗПЪЛНИТЕЛЯТ** e длъжен:

**б)** Да поръчката, предмет на договора, професионално и качествено в съответствие с Техническата спецификация на ВЪЗЛОЖИТЕЛЯ и предложеното в Офертата, включително Техническо предложение и Ценово предложение на ИЗПЪЛНИТЕЛЯ, представляващи неразделна част от този договор, при стриктно спазване на указанията на ВЪЗЛОЖИТЕЛЯ и съгласно условията и сроковете на настоящия договор.

**в)** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**г)** Да осигури за своя сметка материали, необходими за пълна комплектовка и успешно изпълнение на договора.

**д)** Да информира Възложителя за всички потенциални проблеми, които възникват и/или биха могли да възникнат в хода на работата, като представя адекватни решения за тях.

**е)** Да внесе гаранция за изпълнение на договора в размер на 3% (три на сто) от стойността на договора без ДДС.

**ж)** По всяко време в срока на действие на договора и след изрично писмено уведомление от Възложителя при структурни промени или при напускане или назначаване на служители, да извърши промени в броя на SIM картите и устройствата, предмет на договора.

**з)** В срок от 5 (пет) дни от подписване на настоящия договор да осигури включване на абонатите в обществена далекосъобщителна подвижна клетъчна мрежа по стандарт GSM/UMTS/LTE.

**и)** В срок до 7 (седем) дни от подписване на настоящия договор да активира и предостави на Възложителя първоначално заявения брой SIM карти и/или устрайства (смартфони) за абонатите на корпоративната група.

к) В срок от 1 (един) работен ден от получаване на заявка от Възложителя да предоставя допълнително заявени брой SIM карти.

л) Да осигурява безплатно предоставяне на изгубен PIN и/или PUK код, независимо от кратността на заявката за една и съща SIM карта.

м) Да осигури възможност за промяна на тарифен план SIM карта/и от корпоративната група на възложителя от по-висок към по-нисък и обратно, без удължаване на срока на договора и без наказателни такси и лихви.

н) Да осигури възможност за прехвърляне на SIM карти от един клиентски номер в друг в рамките на корпоративната група на Възложителя без удължаване на срока на договора и без промяна на ценовите условия.

о) Да предприеме всички необходими мерки за избягване на конфликт на интереси, както и да уведоми незабавно Възложителя относно обстоятелство, което предизвиква или може да предизвика подобен конфликт. Конфликт на интереси е налице, когато безпристрастното и обективно изпълнение на функциите по договора на Изпълнителя е компроментирано поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице.

п) Да предоставя безплатно подробно месечно извлечение в електронен вид за всички предоставени услуги.

р) Изпълнителят носи отговорнст за качеството, бързината на извършване, верността и законосъобразността на извършените от него услуги.

с) Да сключи договор/и за подизпълнение с посочените в офертата му подизпълнители в срок от 7 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**VI. ГАРАНЦИЯ ЗА ИЗПЪЛНЕНИЕ**

**Чл. 6.** (1) Изпълнителят гарантира изпълнението на произтичащите от настоящия договор свои задължения с гаранция за добро изпълнение в размер на ……………… (……………………..) лева, представляваща 3% (три на сто) от стояността на договора без ДДС, със срок, срокът на договора плюс 30 календарни дни.

(2) Гаранцията се предоставя под формата на парична сума, внесена по банкова сметка на Възложителя, под формата на безусловна и неотменяема банкова гаранция, издадена в полза на Възложителя или под формата на застраховка, която обезпечава изпълнението чрез покритие на отговорността на изпълнителя. Гаранцията за изпълнение трябва да е представена на Възложителя в момента на подписване на настоящия договор. Банковите разходи по откриването и обслужването на банковата гаранция са за сметка на Изпълнителя.

(3) Банковата сметка на Възложителя за внасяне на паричната сума е:

ДЪРЖАВНА АГЕНЦИЯ ЗА МЕТРОЛОГИЧЕН И ТЕХНИЧЕСКИ НАДЗОР

Банка: ……………………….

IBAN: ……………………….

BIC: ………………………….

**(4)** Възложителят освобождава гаранцията за изпълнение на договора в срок от 30 (тридесет) календарни дни след подписване на окончателния приемо-предавателен протокол по чл. 8 от договора, удостоверяващ изпълнението му, ако не са налице основания за задържането й от страна на Възложителя. Възложителят освобождава гаранцията в пълен размер при качествено, точно и съобразво с техническата спецификация и клаузите на този договор, изпълнение на дейностите по чл. 1. При некачествено, неточно или несъобразно с техническата спецификация и/или клаузите на договора изпълнение, Възложителят има право да пристъпи към упражняване на правата по гаранцията за изпълнение.

(5) Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на ИЗпълнителя и въпросът е отсенес за решаване пред съда. При решаване на въпроса в полза на Възложителя той може да пристъпи към усвояване на гаранцията за изпълнение.

(6) Възложителят не дължи лихва за времето, през което сумата по гаранцията за изпълнение по ал. 1 е престояла законосъобразно при него.

**VІI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 7.** (1) Приемането на извършената работа по договора се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

За ВЪЗЛОЖИТЕЛЯ ……………………..

За ИЗПЪЛНИТЕЛЯ……………..………..

**(2)** Приемането на всяка дейност по изпълнанието на предмета на договора, включително и съпътстващите такива, се удостоверява с двустранно подписан без забележки протокол, подписани от лицата по ал. 1 (по едно лице от двете страни).

**(3)** Когато ИЗПЪЛНИТЕЛЯТ е сключил договор/и за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**(4)** ВЪЗЛОЖИТЕЛЯТ има право, когато ИЗПЪЛНИТЕЛЯТ се е отклонил от изискванията за доставка на услугата, да откаже да приеме и да не плати възнаграждение на ИЗПЪЛНИТЕЛЯ, докато последният не изпълни своите задължения съгласно договора.

**(5)** За установяване на отклоненията и недостатъците се съставя констативен протокол, подписан от упълномощените лица на ВЪЗЛОЖИТЕЛЯ и ИЗПЪЛНИТЕЛЯ по ал. 1.

**(6)** Констатираните по реда на предходната алинея отклонения и недостатъци се отстраняват от ИЗПЪЛНИТЕЛЯ за негова сметка в срок до 24 (двадесет и четири) часа, освен в случаите, когато е отпаднал интересът на ВЪЗЛОЖИТЕЛЯТ от изпълнението й.

**VІІI. НЕУСТОЙКИ**

**Чл. 8 (1)** Ако изпълнителят не изпълни възложената услуга или част от нея, или изпълнението не отговаря изцяло или частично на изискванията на Възложителя, техническата спецификация, на условията на договора или на офертата на Изпълнителя, същият дължи на Възложителя неустойка в размер на 2000 (две хиляди) лева.

**(2)** Неизпълнението по ал. 1 се констатира от лицата по чл. 7.

**(3)** Изплащането на неустойката не лишава изправната страна от правото да търси реално изпълнение и обезщетение за претърпени вреди. Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**(4)** При забава на съответно плащане, ВЪЗЛОЖИТЕЛЯТ дължи неустойка в размер на 0.5 % върху стойността му за всеки просрочен ден, но не повече от 10 %.

**(5)** При прекратяване на договора на основание постигнато взаимно съгласе между страните, страните не си дължат неустойки, лихви или пропуснати ползи.

**(6)** Възложителят има право да удовлетвори вземането си за дължимата неустойка от гаранцията за изпълнение на договора, като уведоми писмено Изпълнителя за това.

**ІХ. НЕПРЕДВИДЕНИ ОБСТОЯТЕЛСТВА**

**Чл. 9. (1)** Страните по настоящия договор не дължат обезщетение за претърпени вреди и загуби, в случай, че последните са причинени от непреодолима сила.

**(2)** В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 5 /пет/ календарни дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията и на свързаните с тях насрещни задължения се спира.

**(5)** Не може да се позовава на непреодолима сила страна, чияно небрежност или умишлени действия или бездействия са довели до невъзможност за изпълнението на договора.

**(6)** Липсата на парични средства не представлява непреодолима сила.

**(7)** В случай, че непреодолимата сила продължи по-дълго от 60 (шестдесет) дни, страните могат да прекратят действието на договора по взаимно съгласие, като в този случай Възложителят ще заплати на Изпълнителя само стойността на извършените и приети към момента на прекратяването услуги, доказана с двустранно подписан протокол и след представяне на оригинална фактура.

**Х. КОНФИДЕНЦИАЛНОСТ**

**Чл. 10. (1)** Изпълнителят и Възложителят третират като конфиденциална всяка информация, получена при и по повод изпълнението на договора.

**(2)** Изпълнителят няма право без предварително писмено съгласие на Възложителя да разкрива по какъвто и да било начин и под каквато и да било форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**(3)** Възложителят гарантира конфиденциалност при използването на предоставени от Изпълнителя документи по договора, като не ги предоставя на трети лица, освен акот тези трети лица имат законово основание за получаването на документите.

**XІ. ПРЕКРАТЯВАНЕ НА ДОГОВОРА**

**Чл. 11. (1)** Настоящият договор се прекратява:

**1.1.** С изтичане на срока по чл. 3, ал. 1 или изчелпване на финансовия ресурс, което от двете събития настъпи първо.

**1.2.** По взаимно съгласие между страните, изразено в писмена форма, с което се уреждат и финансовите взаимоотношения между страните за извършените от страна на Изпълнителя и одобрени от Възложителя дейности по изпълнение на договора.

**1.3.** При виновно неизпълнение на задълженията на една от страните по договора – с 7-дневно писмено предизвестие от изправната до неизправната страна;

**1.4.** При констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

**1.5.** С окончателното му изпълнение;

**1.6.** При наличието на основанията, посочени в чл. 118, ал.1 от Закона за обществените поръчки. В случаите по чл. 118, ал. 1, т. 2 и 3 ЗОП ВЪЗЛОЖИТЕЛЯТ не дължи обезщетение за претърпените вреди от прекратяването на договора;

**1.7.** Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

**(2)** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

**2.1.** Забави изпълнение на някое от задълженията си по договора с повече от 5 /пет/ работни дни;

**2.2.** Не отстрани в разумен срок, определен от ВЪЗЛОЖИТЕЛЯ, констатирани недостатъци;

**2.3.** Не изпълни точно някое от задълженията си по договора;

**2.4.** Използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

**2.5.** Бъде обявен в несъстоятелност или когато е в производство по несъстоятелност или ликвидация или му бъдат отнети правата за предоставяне на услугите по този договор.

**XII. ЗАКЛЮЧИТЕЛНИ РАЗПОРЕДБИ**

**Чл. 12.** Изменение на сключен договор за обществена поръчка се допуска по изключение, при условията и по реда на чл. 116 от Закона за обществените поръчки.

**Чл. 13.** Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна. За валидни адреси за кореспонденция се считат посочените в настоящия договор:

ЗА ВЪЗЛОЖИТЕЛЯ:

Адрес: ………………………

Електронна поща: ………………..

Телефон ……………………

Факс …………………………….

Лице за контакт: …………………….

ЗА ИЗПЪЛНИТЕЛЯ:

Адрес: ………………………

Електронна поща: ………………..

Телефон ……………………

Факс …………………………….

Лице за контакт: …………………….

(2) При промяна на адреса за кореспонденция и/или лицето за контакт всяка от страните е длъжна да уведоми писмено другата в 3-дневен срок, в противен случай съобщенията ще се считат за надлежно връчени и когато са изпратени на стария адрес и/или лицето за контакт.

**Чл. 14.** Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

**Чл. 15.** За всички неуредени в този договор въпроси се прилагат разпоредбите на действащото българско законодателство.

**Чл. 16.** Нито една от страните няма право да прехвърля правата и задълженията, произтичащи от този договор, на трета страна, освен в случаите, предвидени в ЗОП.

**Настоящият договор се състави в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.**

Неразделна част от този договор са следните приложения:

**1.** Техническа спецификация на ВЪЗЛОЖИТЕЛЯ ;

**2.** Техническо предложение на ИЗПЪЛНИТЕЛЯ;

**3.** Ценово предложение на ИЗПЪЛНИТЕЛЯ.

**ВЪЗЛОЖИТЕЛ:**  **ИЗПЪЛНИТЕЛ:**

...................................... ........................................

Петър Горновски,

Председател на ДАМТН

......................................

Катя Илиева

Началник отдел БФ